Didysis Tokijas
Didysis Tokijas – didelis Japonijos metropolinis regionas, kurį sudaro Čibos, Kanagavos, Saitamos ir Tokijo prefektūros. Japonų kalboje Didysis Tokijas įvardinamas kaip Tokijo regionas (jap. 東京圏 = Tōkyō-ken), Sostinės regionas (jap. 首都圏 = Shuto-ken), Vienas metropolis, trys prefektūros (jap. 一都三県 = Itto Sanken) ir kitais pavadinimais. Didysis Tokijas yra didžiausias pasaulio metropolinis regionas. Čia gyvena apie 38,14 mln. gyventojų (2016 m. duomenys), jo plotas – 8 547 km², gyventojų tankumas – 4 462 žmonės/km².